b'\n_START_ARTICLE_\nHaber-Bosch-processen\n_START_SECTION_\nHistorie\n_START_PARAGRAPH_\nI begyndelsen af 1900-tallet fors\xc3\xb8gte flere kemikere at fremstille ammoniak fra atmosf\xc3\xa6risk nitrogen. Den tyske kemiker Fritz Haber opdagede en proces, som stadig bruges i dag. _NEWLINE_Robert Le Rossignol var medvirkende til udviklingen af h\xc3\xb8jtryksudstyr, der anvendes i Haber-processen. De demonstrerede deres proces i sommeren 1909 ved at producere ammoniak fra atmosf\xc3\xa6risk luft, dr\xc3\xa5be for dr\xc3\xa5be med en hastig p\xc3\xa5 omkring 125 mL per time. Processen blev k\xc3\xb8bt af af det tyske kemifirma BASF, som tildelte Carl Bosch opgaven med at opskalere Haber\'s bordmodel til industriel produktion, hvilket lykkedes i 1910. Haber og Bosch fik senere Nobelprisen i kemi i henholdsvis 1918 og 1931 for deres arbejde med at overvinde de kemiske og ingeni\xc3\xb8rm\xc3\xa6ssige udfordringer i forbindelse med brugen af storskala, sammenh\xc3\xa6ngende flow og h\xc3\xb8jtryks-teknologi._NEWLINE_Ammoniak blev produceret ved hj\xc3\xa6lp af Habers proces i 1913 i BASF\'s Oppau-fabrik i Ludwigshafen am Rhein i Tyskland, og produktionen n\xc3\xa5ede 20 tons/dag det f\xc3\xb8lgende \xc3\xa5r. Under 1. verdenskrig blev syntetisk fremstillet ammoniak brugt til produktionen af salpetersyre, der bruges til at fremstille ammunition. De Allierede havde adgang til store m\xc3\xa6ngde natriumnitratdepoter i Chile (s\xc3\xa5kaldt "Chilesalpeter"), der hovedsageligt var ejet af den britiske industri. Da Tyskland manglede adgang til s\xc3\xa5danne let tilg\xc3\xa6ngelige naturlige ressourcer, viste Haber-Bosch-processen sig vigtig for den tyske krigsindsats.\n_START_SECTION_\nProcessen\n_START_PARAGRAPH_\nOmdannelsen sker normalt ved 12-25 MPa (150-250 Bar) og mellem 300-550\xc2\xa0\xc2\xb0C, hvor gasserne bliver sendt igennem fire bunde med katalysatorer, med k\xc3\xb8ling imellem hver gennemgang for at opretholde en fornuftig ligev\xc3\xa6gtskonstant. Ved hver passage sker en omdannelse p\xc3\xa5 omkring 15\xc2\xa0%, men alt ureageret gas blive sendt tilbage, og den endelige omdannelse er omkring 97\xc2\xa0%._NEWLINE_Dampreformeringen, Water-gas shift reaktionen, fjernelse af kuldioxid og methanering bliver alle udf\xc3\xb8rt ved et tryk p\xc3\xa5 2,5-3,5 MPa (25-30 bar), og det sidste trin i ammoiaksyntesen foreg\xc3\xa5r ved 6-18 MPa afh\xc3\xa6ngig af procesdesignet.\n_START_SECTION_\nHydrogenkilder\n_START_PARAGRAPH_\nDen st\xc3\xb8rste kilde til hydrogen er methan fra naturgas. Omdannelsen foreg\xc3\xa5r med luft, som er deoxygeneret ved at afbr\xc3\xa6nde naturgassen. Oprindeligt brugte Bosch hydrogen udvundet ved elektrolyse af vand. Elektrolyse bruger dog meget energi, og man gik derfor over til methan fra naturgas.'